text: Lindknud blev årets lokalområde
  03 november 2010 kl. 16.27
  Lindknud udpeget til årets lokalområde i Vejen Kommune. Med titlen følger en check på 10.000 kr. Baggrunden er byens nye oplevelsespark.
  Vejen Kommune har sin egen politik for landdistrikterne. Det er anden gang, at årets lokalområdet præmieres. Sidste år gik prisen til Skrave Sogn.
  Lindknud er valgt for "en særlig indsats med etablering af den nye oplevelsespark". 
  Projektet omfatter et området på 5,5 hektar og ca. 9000 træer og buske. Projektet knytter en række aktiviteter i sognet sammen på en spændende måde. Det kan bruges af alle aldersgrupper til mange formål, f.eks. naturforståelse, et aktivt udeliv og sundhed for krop og sjæl.
  
  Pris: 1,5 mio. kr.
  Oplevelsesparken har kostet 1,5 mio. kr. 
  Udover Lindknud var Andst, Hovborg og Sdr. Hygum indstillet som kandidater.
  Prisen overrækkes ved et arrangement i Lindknud inden jul. Der er ikke fastsat nogen dato.
  